section_heading: Uspon
paragraph_text: Kartaga je ubrzo nakon osnutka postala najbogatijom i najprosperitetnijom feničkom kolonijom te je ubrzo zavladala velikim dijelom Zapadnog Sredozemlja. U antičkom su se svijetu najveći profiti mogli postići trgovinom, što je upravo ono čime su se bavili Kartažani. Zbog svog strateškog položaja, Kartaga je nadzirala trgovinu i trgovačke rute cijelog Sredozemlja. Na tržnicama u drevnoj Kartagi se moglo pronaći sve sto se nabavljalo trgovinom, od slonovih kljova (bjelokosti), pa sve do robova. mini|300px|Kartaško carstvo početkom 3. stoljeća pr. Kr. Hegemonija koju je stvorila Kartaga bila je jedna od najdugotrajnijih i najvećih hegemonija antičkog Sredozemlja. Iako se hegemonija temeljila uglavnom na trgovini, Kartaga je dominirala i snažnom mornaricom te izvježbanom vojskom plaćenika. Poznati su nam njezini ratovi s Grcima i Rimom, što je na kraju i dovelo do njezina uništenja za vrijeme Trećeg punskog rata s Rimom.